jkorsvik/nowiki_second_scrape_merged huggingface dataset:
Trat (provins)

Changwat Trat  (norsk: provinsen Trat) er en provins i det østlige Thailand, ved Siambukten. Provinsen grenser mot (med klokken) den thailandske provinsen Chanthaburi, og mot Kambodsja. 
Arealet er 2 819,1 km², og befolkningen (2000) anslås til 219 345 innbyggere. Provinshovedstad er byen Trat.


== Eksterne lenker ==
Offisielt nettsted 
(en) Trat Province – kategori av bilder, video eller lyd på Commons
Lop Buri (provins)

Changwat Lop Buri (norsk: provinsen Lopburi) er en provins i det det sentrale Thailand, 150 km nord for Bangkok. Provinsen grenser mot følgende thailandske provinser fra nord mot sør (med klokken): 

Phetchabun, Chaiyaphum, Nakhon Ratchasima, Saraburi, Ayutthaya, Ang Thong, UtSing Buri og Nakhon Sawan. Arealet er 6 199,8 km², og befolkningen (2000) anslås til 745 506 innbyggere.
Vest i provinsen renner elva Lopburi nord-sør, den er ei sideelv til Pa Sak og videre Chao Phraya. Sentralt renner elva Pa Sak parallelt med Lopburi-elva, og øst for dette avgrenses provinsen av et høylandsområde med topper opp til 8-900 meter. Jernbanen fra Bangkok til Khon Kaen går gjennom provinsen.  Provinshovedstad er byen Lop Buri, som er en gammel kongelig residensby fra Ayutthaya-perioden. 
De to elvene Lopburi og Pa Sak sørger for massiv drenering og irrigasjon, og støtter et intensivt jordbruk basert på ris, sukker og bananer. I sørvest utenfor byen Lopburi er det noe sementindustri. Ellers er turisme en viktig inntektskilde.


== Eksterne lenker ==
Offisielt nettsted 
(en) Lopburi Province – kategori av bilder, video eller lyd på Commons 
(en) Lopburi – galleri av bilder, video eller lyd på Commons
Zardoz

Zardoz er en britisk-irsk postapokalyptisk fantasyfilm fra 1974 med Sean Connery, Charlotte Rampling og Sara Kestelman i hovedrollene. Den er både skrevet, produsert og regissert av John Boorman. 


== Handling ==
Året er 2293: Jorda er blitt øde og en masse villmenn regjeres av noen få "leiemordere" som slakter ned for fote, og som på sin side regjeres av en slags overklasse som befinner seg i en avstengt paradisisk hage. Lederen for morderbanden (Connery) er nysgjerrig på hva som befinner seg på den andre siden og greier en dag å krysse sonene ved å snike seg ombord i et slags flyvende steinhode som er massenes gudsbilde. Han kommer til et forfinet, teknologisk fullkomment samfunn hvor menneskene har oppnådd udødelighet og derfor sterilitet.


== Om filmen ==
Zardoz er blitt omtalt som temmelig forvirrende og "crazy" film, og The New York Times omtalte den som mer forvirrende enn spennende [1]. På Rotten Tomatoes har filmen fått 44% (2016).
Filmen ble nominert for en BAFTA-pris for beste foto.


== I rollene ==
(utvalg)

Sean Connery: Zed
Charlotte Rampling: Consuella
Sara Kestelman: May
John Alderton: Friend
Niall Buggy: Arthur Frayn


== Eksterne lenker ==
(en) Zardoz på Internet Movie Database 
(no) Zardoz hos Filmfront 
(sv) Zardoz i Svensk Filmdatabas 
(da) Zardoz i Danmark Nationale Filminstitut 
(fr) Zardoz på Allociné 
(nl) Zardoz på MovieMeter 
(en) Zardoz på AllMovie 
(en) Zardoz på Turner Classic Movies 
(en) Zardoz på Rotten Tomatoes 
(en) Zardoz på Box Office Mojo 
Filmtrailer
Saraburi (provins)

Changwat Saraburi (norsk: provinsen Saraburi) er en provins i det sentrale Thailand. Provinsen grenser mot følgende thailandske provinser fra nord mot sør (med klokken): Lopburi, Nakhon Ratchasima, Nakhon Nayok, Pathum Thani, og Ayutthaya.
Arealet er 3 576,5 km², og befolkningen (2000) anslås til 575 050 innbyggere. Provinshovedstad er byen Saraburi.


== Administrativ inndeling ==
Provinsen har 13 distrikter (amphoe). Disse er videre delt inn i 111 kommuner (tambon) og 965 landsbyer (muban).


== Referanser ==


== Eksterne lenker ==
Offisielt nettsted 
(en) Saraburi Province – kategori av bilder, video eller lyd på Commons 
(en) Saraburi – galleri av bilder, video eller lyd på Commons
Chainat (provins)

Changwat Chainat (norsk: provinsen Chainat) er en provins i det det vestlige sentrale Thailand. Provinsen grenser mot følgende thailandske provinser fra nord mot sør (med klokken): Nakhon Sawan, Sing Buri, Suphan Buri, og Uthai Thani.
Arealet er 2 469,7 km², og befolkningen (2000) anslås til 359 830. Provinshovedstad er byen Chainat.


== Eksterne lenker ==
Offisielt nettsted 
(en) Chainat Province – kategori av bilder, video eller lyd på Commons
Sing Buri (provins)

Changwat Sing Buri (norsk: provinsen Sing Buri) er en provins i det det sentrale Thailand, noe nord for Bangkok. Provinsen grenser mot følgende thailandske provinser fra nord mot sør (med klokken): Nakhon Sawan, Lop Buri, Ang Thong, Suphan Buri, og Chainat.
Arealet er 822,5 km², blant de minste i Thailand, og befolkningen (2000) anslås til 232 766 innbyggere. Provinshovedstad er byen Sing Buri.


== Eksterne lenker ==
Offisielt nettsted 
(en) Sing Buri Province – kategori av bilder, video eller lyd på Commons
Suphan Buri (provins)

Changwat Suphan Buri (norsk: provinsen Suphan Buri) er en provins i det vestre sentrale Thailand, litt nordvest for Bangkok. Provinsen grenser mot følgende thailandske provinser fra nord mot sør (med klokken): Uthai Thani, Chainat, Sing Buri, Ang Thong, Ayutthaya, Nakhon Pathom og Kanchanaburi.
Arealet er 5 358,0 km², blant de minste i Thailand, og befolkningen (2000) anslås til 855 950 innbyggere. Provinshovedstad er byen Suphan Buri.


== Eksterne lenker ==
Offisielt nettsted 
(en) Suphanburi Province – kategori av bilder, video eller lyd på Commons
Bolkhov

Bolkhov (russisk: Болхов) er en by i Orjol oblast i Russland. Den ligger ved elva Nugr (ei sideelv til Oka), rundt 50 km nord for Orjol. Innbyggertall: 12 148 (folketelling 2002).
Byen Bolkhov har eksistert siden 1200-tallet. Etter den mongolske invasjonen av Russland ble den sete for et lokalt fyrstedynasti. På 1500-tallet ble byen et av de befestede stedene som forsvarte Moskva mot angrep fra tatarer fra sør. Det var her at armeen til Vasilij IV ble beseiret av Falske Dmitrij II i 1608.


== Referanser ==


== Eksterne lenker ==
Offisielt nettsted 
(en) Bolkhov – kategori av bilder, video eller lyd på Commons 
Bolkhov.ru (russisk)
Bolkhov på MojGorod.ru (russisk)
Pathum Thani (provins)

Changwat Pathum Thani (norsk: provinsen Pathum Thani) er en forstadsprovins i det sentrale Thailand, like nord for Bangkok. Provinsen ligger umiddelbart nordøst for provinsen Bangkok, og er en av de seks provinsene som utgjør metropolen Stor-Bangkok. Gjennom provinsen går jernbaner og riksveier nordover til Chang Mai og til østre Thailand.
Pathum Thani grenser mot følgende thailandske provinser fra nord mot sør (med klokken): Ayutthaya, Saraburi, Nakhon Nayok, Chachoengsao, Bangkok og Nonthaburi.
Arealet er 1 526,0 km², blant de minste i Thailand, og befolkningen (2006) anslås til 853 649, hvorav det store flertall bor i regelrette forsteder til Bangkok og inngår i «Stor-Bangkok» hovedstadsområde. Provinshovedstad er byen Pathum Thani.


== Eksterne lenker ==
Offisielt nettsted 
(en) Pathum Thani Province – kategori av bilder, video eller lyd på Commons
Prachuap Khiri Khan (provins)

Changwat Prachuap Khiri Khan (norsk: provinsen Prachuap Khiri Khan) er en provins i det sentrale Thailand, ved Siambukten sør for Bangkok. Provinsen har en lang grense mot Myanmar i vest, og grenser ellers mot provinsene Phetchaburi i nord og Chumphon i sør. 
På det smaleste er den bare 13 km bred vest-øst – det smaleste stedet på Kra-eidet som skiller Indokina fra Malayahalvøya. Fjellkjeden som går nord-sør når i provinsen opp i ca. 1 200 moh.
Arealet er 6 367,6 km², blant de minste i Thailand, og befolkningen (2006) anslås til 494 300 innbyggere. Provinshovedstad er byen Prachuap Khiri Khan.
Det mest kjente stedet i provinsen er badestedet Hua Hin, hvor den thailandske kongefamilien også har sitt sommersted.Khao Sam Roi Yot nasjonalpark ble opprettet i 1966 og har Thailands største våtmarker med mangroveskog. Det er likevel etablert rekefarmer i våtmarksområdene som er vernet som nasjonalpark.


== Administrativ inndeling ==
De åtte distriktene (amphoe) i denne provinsen er inndelt i totalt 48 underdistrikter (tambon) og utenom byene og de større tettstedene er det i alt 388 landsbyer (muban).De åtte distriktene er:


== Referanser ==


== Eksterne lenker ==
Offisielt nettsted 
(en) Prachuap Khiri Khan Province – kategori av bilder, video eller lyd på Commons
Ratchaburi (provins)

Changwat Ratchaburi  (norsk: provinsen Ratchaburi) betyr på sanskrit «kongens land» eller «kongens by», og er en provins i det det vestlige Thailand, langs grensen til Burma like vest for Bangkok. Provinsen grenser mot følgende provinser fra nord mot sør (med klokken): Kanchanaburi, Nakhon Pathom, Samut Sakhon, Samut Songkhram, og Phetchaburi. 
Arealet er 5 196,5 km², og befolkningen (2000) anslås til 791 217 innbyggere. Provinshovedstad er byen Ratchaburi. 


== Eksterne lenker ==
Offisielt nettsted 
(en) Ratchaburi Province – kategori av bilder, video eller lyd på Commons 
(en) Ratchaburi Province – galleri av bilder, video eller lyd på Commons
Seutelvens Mekaniske verksted

Seutelvens Mekaniske verksted ble etablert i 1917 og var da eneste skipsbyggeri ved Seutelven vest i daværende Glemmen kommune, som etter kommunesammenslåingen 1. januar 1964 ble en del av Fredrikstad kommune.
Opprinnelig var verkstedet et allsidig verksted innen industri og anlegg, men spesialiserte seg som skipsverft etter den andre verdenskrig.
Rundt 1970 arbeidet det ca. 100 mann ved Seutelven og virksomheten var under ekspansjon. Blant annet ble en ny verksted- og kontorbygning satt opp. Med MT «Esso Valløy» i 1972 var det imidlertid slutt og verkstedet ble overtatt av Ing. F. Selmer for 6,8 mill kroner. Arbeidsstokken krympet til 15 mann.


== Referanser ==


== Litteratur ==
Juvkam, Dag (1999): Historisk oversikt over endringer i kommune- og fylkesinndelingen, Statistisk sentralbyrå, Oslo på ssb.no.
Thowsen, Elsa (1962): Glemmen bygdebok : en bygd blir til by, [Glemmen : Glemmen kommune] på nb.no.


== Eksterne lenker ==
Lokalsamfunnprosjektet Trosvik 2003
Flyfoto av A/S Seutelvens fabrikker på Ensjø i Oslo 1954
Flyfoto av verkstedet
Arkivportalen: Arkivet etter AS Seutelvens Verksted
Dmitrovsk

Dmitrovsk (russisk: Дмитровск) er en by i Orjol oblast i Russland. Den ligger rundt 90 km sørvest for Orjol. Innbyggertall: 6 492 (folketelling 2002), 6 974 (folketelling 1989).
Den ble grunnlagt i 1711 som landsbyen Dmitrijevka (russisk: Дми́триевка).  Etter at det ble bygget en kirke der ble navnet endret til Dmitrovka (russisk: Дмитровка). Den fikk innvilget byrettigheter i 1782. I 1929 ble navnet igjen endret, denne gang til Dmitrovsk-Orlovskij (russisk: Дмитровск-Орловский), og i 2005 fikk den sitt nåværende navn Dmitrovsk.


== Referanser ==
Phattalung (provins)

Changwat Phattalung  (norsk: provinsen Phattalung) er en provins på Malayahalvøya i det det sørligeThailand, like innenfor Siambukten og omfattende en del av Songkhlasjøen. Provinsen grenser mot følgende provinser fra nord mot sør (med klokken): Nakhon Si Thammarat, Songkhla, og Trang. 
Arealet er 3 424,5 km², og befolkningen (2000) anslås til 498 470 innbyggere. Provinshovedstad er byen Phattalung. 


== Eksterne lenker ==
Offisielt nettsted 
(en) Phatthalung Province – kategori av bilder, video eller lyd på Commons
Chanthaburi (provins)

Changwat Chanthaburi  (norsk: provinsen Chanthaburi) er en provins i det det østlige Thailand, langt øst i Siambukten og med grense til Kambodsja. Provinsen grenser mot følgende thailandske provinser: Trat i øst, og videre med klokken Rayong, Chonburi, Chachoengsao og Sa Kaeo. 
Arealet er 6 338,0 km², og befolkningen (2000) anslås til 480 064 innbyggere. Provinshovedstad er byen Chanthaburi. 


== Eksterne lenker ==
Offisielt nettsted 
(en) Chanthaburi Province – kategori av bilder, video eller lyd på Commons 
(en) Chanthaburi Province – galleri av bilder, video eller lyd på Commons
Rayong (provins)

Changwat Rayong  (norsk: provinsen Rayong) er en provins i det det østlige Thailand, nordøst øst i Siambukten. Provinsen grenser mot de thailandske provinsene Chon Buri i vest og Chanthaburi i øst. 
Arealet er 3 552,0 km², og befolkningen (2000) anslås til 522 133 innbyggere. Provinshovedstad er byen Rayong. 
Provinsen omfatter den populære turistøyen Ko Samet.


== Referanser ==


== Eksterne lenker ==
Offisielt nettsted 
(en) Rayong Province – kategori av bilder, video eller lyd på Commons
Maloarkhangelsk

Maloarkhangelsk (russisk: Малоарха́нгельск) er en by i Orjol oblast i Russland. Den ligger rundt 70 km sør for Orjol. Innbyggertall: 3 962 (folketelling 2002), 4 294 (folketelling 1989).
Landsbyen Arkhangelskoje (russisk: Арх́ангельское) ble grunnlagt på 1600-tallet. Den fikk innvilget byrettigheter i 1778 og navnet ble endret til Malyj Arkhangelskij (russisk: Ма́лый Арха́нгельский). Navnene er senere trukket sammen til «Maloarkhangelsk».


== Referanser ==
Novosil

Novosil (russisk: Новоси́ль) er en by i Orjol oblast i Russland. Den ligger ved elva Zusja, rundt 70 km øst for Orjol. Innbyggertall: 3 900 (est. 2005), 4 017 (folketelling 2002).
Novosil ble første gang nevnt i historiske kilder i 1155 som en festning kalt Itil. Den var sete for en gren av Rurikide-familien i middelalderen. Novosil fikk offisielt innvilget byrettigheter i 1777.


== Referanser ==
Mtsensk

Mtsensk (russisk: Мценск) er en by i Orjol oblast i Russland. Den ligger ved elva Zusja, rundt 50 km nordøst for Orjol. Innbyggertall: 47 807 (folketelling 2002), 48 400 (folketelling 2002).
Bosetningen Mtsensk ble første gang nevnt i Ipatievo-krønikene i 1147 som Mtsjensk (russisk: Мьченск) i Fyrstedømmet Tsjernigov. I 1320 ble Mtsensk annektert av Storhertugdømmet Litauen. Tidlig på 1500-tallet ble den en del av den russiske staten. Den fikk innvilget byrettigheter i 1778.
Byen ligger ved hovedveien mellom Moskva og Simferopol.


== Referanser ==


== Eksterne lenker ==
Offisielt nettsted 
(en) Mtsensk – kategori av bilder, video eller lyd på Commons
Livny

Livny (russisk: Ливны) er en by i Orjol oblast i Russland. Den ligger ved elva Sosna (ei sideelv til Don), rundt 120 km sørøst for Orjol. Innbyggertall: 52 841 (folketelling 2002).


== Historie ==
Byen anses å ha blitt grunnlagt i 1556 som Ust-Livny, et trefort ved bredden av elva Livenka, selv om enkelte mener at en by hadde eksistert på stedet forut for den mongolske invasjonen i Russland. Festningen var viktig for forsvaret av Storfyrstedømmet Moskvas sørgrense mot angrep fra krimtatarer opp langs Muravskij-ruta. 
Tredve år senere sendte Ivan den grusomme fyrst Masalskij for å bygge byen Livny under en garnison stasjonert ved fortet. Byen ble plyndret og brent av tatarene flere ganger. I 1606 gikk Livnys innbyggere til opprør mot Boris Godunov, og drepte guvernøren hans og erklærte sin støtte til Falske Dmitrij I. To år senere valgte Ivan Bolotnikov byen som base for sine militære kampanjer mot Vasilij IV. 
I 1618 ble byen brent av Petro Konasjevytsj kosakker. Krimtatarene angrep igjen byen i 1661, og brente den ned til grunnen. Så snart tatarangrepene opphørte, begynte en velstandsperiode for byen. På 1800-tallet var Livny en betydelig rival for Jelets som områdets viktigste handelssentrum. 


== Kjente personer fra Livny ==
Sergej Bulgakov, filosof


== Referanser ==


== Eksterne lenker ==
Offisielt nettsted 
(en) Livny – kategori av bilder, video eller lyd på Commons 
Livny online
Rosemary’s Killer

Rosemary's Killer (originaltittel: The Prowler) er en amerikansk skrekkfilm fra 1981 regissert av Joseph Zito. Handlingen er lagt til en amerikansk småby som blir hjemsøkt av en rekke grufulle drap. Drapene skjer i forkant av en dansebegivenhet som skal arrangeres for første gang på flere tiår. De mest sentrale rollene spilles av Vicky Dawson, Christopher Goutman, Farley Granger og Lawrence Tierney. Spesialeffektene er laget av Tom Savini.
I USA er filmen også kjent under tittelen The Graduation, mens den i mange land utenfor USA ble lansert under tittelen Rosemary's Killer.


== Handling ==
I 1945 returnerer en amerikansk krigsveteran hjem til Avalon Bay, New Jersey – for å hevne seg på kjæresten, Rosemary, som nylig har slått opp med ham i et brev. Han dreper både henne og hennes nye kjæreste med en høygaffel under byens årlige begivenhet kalt «graduation dance», og drapet oppklares aldri.
35 år senere, under opptaktene til den første «graduation dance» siden drapene, blir ungdommer på ny drept. Tenåringsjenta Pam, som skriver for skoleavisa, begynner å undersøke det gamle uoppklarte drapet - og dermed blir hun utpekt som det neste offeret. Samtidig har byens sheriff forlatt byen til fordel for sin årlige fisketur, og derfor må stedets unge visesheriff selv etterforske drapene. Handlingens klimaks utspiller seg på byens jenteskole.


== Om filmen ==
Rosemary's Killer kan beskrives som en typisk «slasher-film», en skrekk-sjanger som var populær på 1980-tallet. Filmen har fått bra kritikker på filmsiden «Classic Horror». Anmelderen på Allmovieguide har gitt den lunken mottakelse.Den ble innspilt i Cape May, New Jersey.


==== I Norge ====
Den ble forbudt for visning på kino i 1982, men ble utgitt på video i 1983 av NOVIO. Filmen ble raskt utpekt som et eksempel på videovold og etter et par-tre år ble den også forbudt på video.


== I rollene ==
(utvalg)

Vicky Dawson ....  Pam MacDonald
Christopher Goutman ....  Visesheriff Mark London
Lawrence Tierney ....  Maj. Chatham
Farley Granger ....  Sheriff George Fraser
Cindy Weintraub ....  Lisa
Thom Bray ....  Ben
Joy Glaccum .... Francis Rosemary Chatham


== Referanser ==


== Eksterne lenker ==
(en) Rosemary's Killer på Internet Movie Database 
(sv) Rosemary's Killer i Svensk Filmdatabas 
(fr) Rosemary's Killer på Allociné 
(en) Rosemary's Killer på AllMovie 
(en) Rosemary's Killer på Rotten Tomatoes
Wolf Blitzer

Wolf Isaac Blitzer (født 22. mars 1948 i Augsburg, Tyskland) er en amerikansk journalist og forfatter som har vært ansatt i CNN i en årrekke.
Blitzer er sønn av polske jøder, og han vokste opp i Buffalo i New York i USA. Han er mest kjent som nyhetsanker for CNN. Han har jobbet for den amerikanske nyhetskanalen siden 1990. Han var både Pentagon-korrespondent og Det hvite hus-korrespondent før han ble nyhetsanker. Han er programleder for The Situation Room som sendes hverdager, og Late Edition, som er et politisk debatt- og analyseprogram som sendes hver søndag. Foruten hans daglige plikter, er Blitzer også hovedanker for CNNs amerikanske valgsendinger, et ansvar han har hatt siden 2004. Tidligere har han ledet Wolf Blitzer Reports og The World Today.
Blitzer startet sin journalistiske karriere i 1970 som Tel Aviv-reporter for Reuters. I 1973 ble han Washington-korrespondent for den engelskspråklige utgaven av The Jerusalem Post. Den jobben hadde han frem til han begynte i CNN. Blitzer har også arbeidet som lobbyist for den jødiske organisasjonen AIPAC.
Blitzer har gitt ut to bøker. Between Washington and Jerusalem: A Reporter's Notebook ble utgitt i 1985, mens Territory of Lies kom i 1989.


== Referanser ==


== Eksterne lenker ==
(en) Offisielt nettsted 
(en) Wolf Blitzer – kategori av bilder, video eller lyd på Commons 
(en) Wolf Blitzer på Internet Movie Database 
(en) Wolf Blitzer hos The Movie Database 
(en) Wolf Blitzer på Twitter 
(en) Wolf Blitzer på Facebook 
(en) Wolf Blitzer på Instagram
Slasher-film

Slasher-film er en subsjanger innen skrekkfilmen. Betegnelsen kommer fra USA og brukes ofte om en type skrekkfilm som var særlig markant på 1980-tallet. En slasher er ofte blodigere enn andre skrekkfilmer, og hovedplottet går gjerne ut på at en eller annen lystmorder går rundt og dreper mennesker, hovedsakelig tenåringer. Drapene utføres gjerne med kniv, krok, øks, høygaffel eller andre skjære- og stikkredskaper. Et annet fellestrekk er at budsjettene er lave og at filmene er innspilt over kort tid. Sjangeren hadde sin storhetstid i 1970- og 1980-årene, men opplevde en revitalisering på slutten av 1990-årene.
Mange regner Mario Bavas A Bay of Blood (1971) som den aller første slasherfilmen. Populær for det brede lag av publikum ble sjangeren gjennom amerikanske filmer som Det er morderen som ringer (1974), Motorsagmassakeren, Halloween og Fredag den 13de (1980).Slashersjangeren fikk nytt liv da Wes Craven lanserte Skrik i 1996. Filmen spilte inn store pengesummer og fikk flere oppfølgere. Den norske filmen Rovdyr er en av få norske filmer i denne sjangeren.Essensielle slasher filmer:  

Halloween, i alt sju originale filmer
Fredag den 13de, i alt ti originale filmer
A Nightmare on Elm Street, i alt sju originale filmer
My Bloody Valentine
Rosemary's Killer
Happy Birthday to Me
April Fool's Day
The Burning
Prom Night
Mother's Day
Silent Night, Deadly Night
Child's PlayDen amerikanske skuespilleren, regissøren og spesialeffektguruen Tom Savini har hatt en sentral rolle i arbeidet med effektene på en rekke av disse filmene.  


== Nyinnspillinger ==
Det er nå en tendens i Hollywood å lage nyinnspillinger, såkalte «re-makes», av de originale slasherfilmene. Den til tider hurtige kameraføringen som mange av de nye regissørene benytter seg av, blir av en del eldre fans sett på som ødeleggende for sjangeren.


== Sensuren ==
Slasher-filmene hadde på grunn av sitt blodige innhold problemer med filmsensuren i en rekke land. Dens spekulative fokus og skildrig av drap og drapsmetoder medførte til at mange av filmene enten ble kraftig klippet eller totalforbudt. Mange av titlene ble på 1980-tallet assosiert med videovold (i Storbritannia kjent som Video nasties).


== Referanser ==
Aleksandrovsk-Sakhalinskij

Aleksandrovsk-Sakhalinskij (russisk: Алекса́ндровск-Сахали́нский) er en by i Sakhalin oblast i Russland. Den ligger nær Tatarstredet på vestsiden av øya Sakhalin, rundt 450 km nord for Juzjno-Sakhalinsk. 
Innbyggertall: 12 826 (folketelling 2002). 


== Historie ==
Aleksandrovskaja sloboda ble grunnlagt i 1862, og vokste etter hvert til landsbyen Aleksandrovka.  In 1881 ble det opprettet en administrativ utpost i landsbyen, som da ble kalt Aleksandrovskij post. Utposten fungerte som et administrativt senter for drift av katorga, fengsler, eksilbosetninger, og for hele øya frem til oktoberrevolusjonen. Anton Tsjekhov bodde i byen i 1890 men han samlet materiale til sin bok Sakhalinøya. Bystatus ble innvilget til Aleksandrovskij i 1917.
Under den japanske okkupasjonen mellom 1918-1925 ble byen kalt Ako. I 1926 ble bynavnet endret til Aleksandrovsk-Sakhalinskij for å skille den fra andre steder med samme navn. Aleksandrovsk-Sakhalinskij var senter for Sakhalin oblast fra 1932 til 1947. I Sovjet-tiden var byen kjent for sine kullgruver.


== Referanser ==


== Eksterne lenker ==
(ru) Offisielt nettsted 
(en) Alexandrovsk-Sakhalinsky – kategori av bilder, video eller lyd på Commons 
Nettsted for Aleksandrovsk Arkivert 14. mars 2011 hos Wayback Machine.
Aniva

Aniva (russisk: Ани́ва) er en by i Sakhalin oblast i Russland. Den ligger ved kysten av Anivabukta sør på øya Sakhalin, rundt 30 km sørvest for Juzjno-Sakhalinsk. Innbyggertall: 8 084 (folketelling 2002), 8 905 (folketelling 1989). 
Den ble grunnlagt i 1886 som landsbyen Ljutoga (russisk: Лютога). I 1905 ble den ved Portsmouthtraktaten avstått til Japan, sammen med resten av Sør-Sakhalin. Japanerne ga den navnet Rutaka (japansk: 留多加町). Landsbyen ble tilbakeført til Sovjetunionen i 1945. Den fikk i 1946 bystatus og nytt navn, Aniva.


== Referanser ==